22.7. 86 De Europæiske Fællesskabers Tidende Nr. L 199/5 RÅDETS FORORDNING (EØF) Nr. 2271/86 af 7. juli 1986 om anvendelsen af afgørelse nr. 1/86 truffet af Den blandede Kommission FØF—Schweiz — fællesskabsforsendelse — om ændring af aftalen mellem Det europæiske økonomiske Fællesskab og Schweiz om anvendelse af bestemmelserne vedrørende fællesskabsforsendelse, som følge af kongeriget Spaniens og republikken Portugals tiltrædelse af De europæiske Fællesskaber 4 RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel 113, under henvisning til forslag fra Kommissionen, og ud fra følgende betragtninger: I henhold til artikel 16 i aftalen mellem Det europæiske økonomiske Fællesskab og Schweiz om anvendelse af bestemmelserne vedrørende fællesskabsforsendelse (1), un- dertegnet den 23. november 1972, er Den blandede Kom- mission, der er nedsat i medfør af aftalen, bemyndiget til i form af afgørelser at foretage visse ændringer i aftalen og tillæggene dertil; Den blandede Kommission har fastsat særlige bestemmelser, hvorved der, så længe told og andre afgifter ikke er afskaffet i samhandelen mellem medlemsstaterne, kan skelnes mellem varer, der har opnået status som fællesskabsvarer i De Ti, og varer, der har opnået denne status i Spanien eller i Portugal; de nævnte bestemmelser er fastsat i Den blandede Kommis- sions afgørelse nr. 1/86; det er nødvendigt at træffe foranstaltninger til gennemførelsen af denne afgørelse — UDSTEDT FØLGENDE FORORDNING: Artikel 1 Afgørelse nr. 1/86 truffet af Den blandede Kommission EØF—Schweiz — fællesskabsforsendelse — om ændring af aftalen mellem Det europæiske økonomiske Fællesskab og Schweiz om anvendelse af bestemmelserne vedrørende fæl- lesskabsforsendelse, som følge af kongeriget Spaniens og republikken Portugals tiltrædelse af De europæiske Fælles- skaber, anvendes i Fællesskabet. Teksten til afgørelsen er knyttet til denne forordning. Artikel 2 Denne forordning træder i kraft dagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 7. juli 1986. (1) EFT nr. L 294 af 29. 12. 1972, s. 87. På Rådets vegne N. LAWSON Formand